jkorsvik/nowiki_second_scrape_merged huggingface dataset:
Praktmånemåler

Praktmånemåler (Selenia tetralunaria) er en sommerfugl i gruppen av de egentlige målere  (Geometridae). Denne vakre arten forekommer nord til Nord-Trøndelag i Norge, men er ikke spesielt vanlig.


== Utseende ==
En middelsstor (vingespenn 29 – 50 mm), kraftig måler med flikete vinger, ganske sterkt varierende i størrelse og farge. Fargen er mer eller mindre brunlig, men varierer fra blekt beigeaktig til ganske mørkt rødlig brun, ofte med et svakt purpurskjær. Antennene er fjærformede hos hannen, trådformede hos hunnen, kroppen er gulbrun. Vingene er brede og moderat flikete, den innerste halvdelen av begge vingepar er vanligvis markert mørkere enn den ytre, særlig på undersiden. Forvingen har to smale, mørke tverrlinjer, der den innerste er sterkt buet og den ytterste nesten rett, bakvingen har bare den ytterste av disse linjene. Begge vingepar har en mer eller mindre halvmåneformet, sølvfarget flekk like innenfor den ytre tverrstripen. Vingespissen har en oval, brun flekk. Bakvingen har en lite, mørk flekk nær midten. Larven er gulbrun, sterkt knudrete, og ligner sterkt på en død kvist.


== Levevis ==
Praktmånemåleren forekommer i løvskog, hager og parker og andre landskap med busker og løvkratt. De voksne målerne flyr om natten og kommer gjerne til lys. I det meste av artens utbredelsesområde har den to generasjoner hver sommer, en som flyr i april – mai og en i juli – august, men lengst nord har den bare én generasjon, som er på vingene i mai. Larvenes næringsplanter er or, eik, selje og andre løvtrær. Arten overvintrer som puppe.


== Utbredelse ==
Praktmånemåleren finnes i det meste av Europa. I Norge er den funnet i de fleste fylker nord til Nord-Trøndelag.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) praktmånemåler i Encyclopedia of Life 
(en) praktmånemåler i Global Biodiversity Information Facility 
(no) praktmånemåler hos Artsdatabanken 
(sv) praktmånemåler hos Dyntaxa 
(en) praktmånemåler hos Fauna Europaea 
(en) praktmånemåler hos NCBI 
(en) Kategori:Selenia tetralunaria – bilder, video eller lyd på Wikimedia Commons 
(en) Selenia tetralunaria – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Lipki

Lipki (russisk: Липки) er en by i Tula oblast i Russland. Den ligger rundt 30 km sør for Tula.  
Landsbyen Lipki har vært kjent siden 1600-tallet. I 1949 fikk den status som bymessig bosetning i forbindelse med utvinning av kull i nærheten. Den fikk innvilget bystatus i 1955. 


== Demografi ==
Befolkningsutvikling:


== Referanser ==
Sashimi

Sashimi (刺身, stukket kjøtt) er en japansk matrett som vanligvis består av biter av rå fisk eller andre sjødyr og som serveres med tilbehør som for eksempel hvit reddik, wasabi, syltet ingefær og soyasaus. Også tynne rå strimler av oksekjøtt kan inngå i sashimi. Visse råvarer tillages før serveringen, som for eksempel blekksprut.


== Se også ==
Sushi


== Eksterne lenker ==
(en) Sashimi – kategori av bilder, video eller lyd på Commons
Randmåler

Randmåler (Lomaspilis marginata) er en sommerfugl i gruppen av de egentlige målere  (Geometridae). Denne lille, svarte og hvite måleren er vanlig over det meste av Norge.


== Utseende ==
En ganske liten (vingespenn 22 – 28 mm), slank måler, vingene med hvit grunnfarge og varierende innslag av svart. Kroppen er gråsvart. Forvingen er vanligvis bredt svart langs det meste av forkanten og hele ytterkanten, men den svarte fargen langs forkanten er oftest avbrutt på to steder slik at det dannes to flekker, én ved roten og en mer eller mindre trekantet flekk midt i vingen. Sistnevnte er ofte forlenget like ned til bakkanten. Det svarte båndet langs ytterkanten er svært uregelmessig. Bakvingen har vanligvis mer eller mindre bredt svart ytterkant, i tillegg ofte et svart tverrbånd lenger inne i vingen.
Larven er nokså kraftig til målerlarve å være, grålig grønn og glatt.


== Levevis ==
Randmåleren finnes i løvskog. Larvene lever på selje, osp, bjørk og hassel. De voksne målerne flyr om natten, men skremmes også lett opp på dagtid.


== Utbredelse ==
Randmåleren er vanlig over hele Europa og videre østover til Mongolia. I Norge finnes den i praktisk talt hele landet, bortsett fra på fjellet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) randmåler i Encyclopedia of Life 
(en) randmåler i Global Biodiversity Information Facility 
(no) randmåler hos Artsdatabanken 
(sv) randmåler hos Dyntaxa 
(en) randmåler hos Fauna Europaea 
(en) randmåler hos NCBI 
(en) Kategori:Lomaspilis marginata – bilder, video eller lyd på Wikimedia Commons 
(en) Lomaspilis marginata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Eikelurvemåler

Eikelurvemåler (Biston strataria) er en sommerfugl i gruppen av de egentlige målere  (Geometridae). Den er hovedsakelig knyttet til eik og finnes derfor bare i det sørligste Norge.


== Utseende ==
En ganske stor (vingspenn 40 – 55 mm) og kraftig måler med avlange forvinger. Hannen har fjærformede antenner. Forkroppen er gråhvit med en mørk tegning på brystet, bakkroppen lysbrun. Forvingen er gråhvit med to brede, uregelmessige, brune, svartkantede tverrbånd, det ytterste av disse langs vingens ytterkant. Mellom de to brune tverrbåndene er det et smalt, ofte ufullstendig, svart tverrbånd. Bakvingen har bare ett brunt tverrbånd. Den ligner slektningen bjørkelurvemåler (Biston betularia), men kan kjennes på vingenes brune tverrbånd, dessuten flyr den tidligere på våren. Larven er mørkebrun og litt knudrete.


== Levevis ==
Arten er knyttet til eikeskog hos oss, men larvene kan også forekomme på andre trær enn eik. De voksne målerne flyr i mars – mai.


== Utbredelse ==
Eikelurvemåleren finnes over det meste av Europa, unntatt lengst i nord, dessuten i Nord-Afrika og Midtøsten. I Norge følger den eikeskogens utbredelse og er funnet vest til Vest-Agder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) eikelurvemåler i Encyclopedia of Life 
(en) eikelurvemåler i Global Biodiversity Information Facility 
(no) eikelurvemåler hos Artsdatabanken 
(sv) eikelurvemåler hos Dyntaxa 
(en) eikelurvemåler hos Fauna Europaea 
(en) Kategori:Biston strataria – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Tannmåler

Tannmåler (Odontopera bidentata) er en sommerfugl i gruppen av de egentlige målere  (Geometridae). Denne kraftig bygde arten er grå med flikete vinger, og er ganske vanlig i Norge nord til Nordland. Den kan kjennes fra andre målere med flikete vinger på den relativt homogene (lite spraglete) grå fargen.


== Utseende ==
En middelsstor (vingespenn 32 – 40 mm), ganske kraftig, grå måler med flikete vinger. Antennene er ganske lange, nær 2/3 så lange som forvingen, kraftige og ikke påfallende fjærformede. Forvingen har to mer eller mindre tydelige, mørke tverrstriper, det ytterste er tofarget, mørkt og lyst. Den ytterste stripen er temmelig rett, den innerste krum. Vingenes grunnfarge er nokså variabel og hos mørke individer er det vanskelig å se tverrstripene. Forvingen har også en oval, mørk flekk rundt midten. Bakvingen har en mørk tverrstripe, også denne med en oval, mørk flekk. Larven er spraglete, grå eller grønnlig, med spredte, korte hår.


== Levevis ==
Denne vanlige arten lever i skog, heier og også i hager og parker. Larven kan finnes på mange ulike løvtrær og busker. De voksne målerne flyr om natten i mai – juni, og kommer gjerne til lys.


== Utbredelse ==
Tannmåleren finnes i Nord- og Mellom-Europa. I Norge er den vanlig nord til det sørlige Nordland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) tannmåler i Encyclopedia of Life 
(en) tannmåler i Global Biodiversity Information Facility 
(no) tannmåler hos Artsdatabanken 
(sv) tannmåler hos Dyntaxa 
(en) tannmåler hos Fauna Europaea 
(en) tannmåler hos NCBI 
(en) Kategori:Odontopera bidentata – bilder, video eller lyd på Wikimedia Commons 
Odontopera bidentata – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Terrorangrepet i Buttala 16. januar 2008

Terrorangrepet i Buttala 16. januar 2008 skjedde da mistenkte angripere fra Tamiltigrene angrep en sivil buss, samt lokale bønder i Buttala på Sri Lanka.


== Bakgrunn ==
Tamiltigrene har slåss siden 1983 for en uavhengig stat for Sri Lankas etniske tamil minoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mere enn 70.000 mennesker.Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.


== Angrepet ==
Angrepet startet ca. 07:30 (lokal tid), da gjerningsmennene detonerte en veikantbombe, rettet mot en sivil buss som passerte gjennom den avsidesliggende byen Buttala, sørøst for Colombo. Geværmenn åpnet etterpå ild med maskingevær mot passasjerene i bussen, da de forsøkte å flykte. Ifølge et øynevitne ble alle som flyktet gjennom dørene skutt og drept. Angrepsmennene trakk seg så tilbake inn i jungelen, og skjøt og drepte 5 bønder som de møtte på veien, og såret to andre, ifølge en militær talsmann.Like etter angrepet, rammet en annen veikantbombe et pansret militært kjøretøy i det samme området. Her ble tre soldater såret.


=== Skader ===
Vinduene på bussen ble knust av den første eksplosjonen, og skuddene etterpå perforerte sidene på bussen. Angrepet drepte minst 26 personer, de fleste ble skutt, og skåret 62 andre, ifølge en militær talsmann. Forsvarsdepartementet påstod at bussen var full av skolebarn.


== Ansvar ==
Regjeringen på Sri Lanka anklaget Tamiltigrene for å stå bak angrepet.


== Reaksjoner ==
 Presidenten på Sri Lanka, Mahinda Rajapaksa, fordømte angrepet og sa at det falt sammen i tid med andre angrep, som viste at en våpenhvile ikke ville fungere lenger.
 Den amerikanske ambassaden fordømte angrepet, og sa at «det bærer alle merker» på å være utført av opprørene.
 FNs generalsekretær Ban Ki-moon fordømte angrepet, og ba begge parter om å prøve å finne en fredelig løsning.


== Referanser ==
Ravenna Calcio

Ravenna Calcio er en italiensk fotballklubb, fra Ravenna, i Emilia-Romagna. Klubben ble grunnlagt i 1913, og spiller i røde og gule drakter.


== Kjente spillere ==
 Francesco Toldo
 Max Tonetto
 Christian Vieri
 Davide Santon


== Kjente trenere ==
 Luigi Del Neri
 Francesco Guidolin
 Walter Novellino


== Eksterne lenker ==
Offisielt nettsted 
(en) Ravenna FC 1913 – kategori av bilder, video eller lyd på Commons 
(it) LineaGialloRossa -  Fan side.
Robert Patrick

Robert Patrick (født 5. november 1958) er en amerikansk skuespiller. Han har fire nominasjoner for Saturn Award. Han droppet ut av college på grunn av at dramatimene vekket hans interesse for skuespill. Han begynte i filmbransjen i 1986.
I Norge er han kanskje best kjent for sin rolle som T-1000 i James Camerons Terminator II – Dommens dag i 1991. Denne rollen fikk han for en supportrolle i Die Hard 2 (1990). På grunn av rollen som T-1000 fikk han også være med i filmene Wayne's World (1992) og Last Action Hero (1993).
Han har også hatt fremtredende roller i Fire in the Sky (1993), Striptease (1986), Cop Land (1997), The Faculty (1998), Spy Kids (2001), Charlie's Angels: Full Throttle (2003), We Are Marshall (2006), Bridge to Terabithia (2007), Menn som stirrer på geiter (2009) og Safe House (2012).
Patrick har spilt gjesteroller i tv-serien The Sopranos og science fiction-orienterte tv-serier. Han har hatt flere gjesteopptredener i The Outer Limits og X-Files, hvor han spiller FBI spesialagent John Doggett (1993-2002). I 2005 hadde Patrick rollen som Johnny Cashs voldelige far i filmen Walk the Line. Han spilte rollen som oberst Tom Ryan i CBSs action-dramaserie The Unit (2006-2009). Han har også hatt roller i Elvis, Avatar: The Last Airbender, Burn Notice, Last Resort, Sons of Anarchy, From Dusk Til Dawn: The Series i tillegg til dramaseriene Scorpion og The Marine.


== Referanser ==


== Eksterne lenker ==
(en) Robert Patrick – kategori av bilder, video eller lyd på Commons 
(en) Robert Patrick på Internet Movie Database 
(sv) Robert Patrick i Svensk Filmdatabas 
(da) Robert Patrick på Filmdatabasen 
(da) Robert Patrick på Scope 
(fr) Robert Patrick på Allociné 
(en) Robert Patrick på AllMovie 
(en) Robert Patrick hos Rotten Tomatoes 
(en) Robert Patrick hos The Movie Database 
(en) Robert Patrick hos Behind The Voice Actors
Svalbardveien (Oslo)

Se pekerside for flere forekomster av Svalbardveien.Svalbardveien (1A-11B, 2A-18) er en villavei på Borgen i Oslo. Den går fra Tuengen allé til Sørkedalsveien. Veien fikk sitt navn i 1926 i forbindelse med at Svalbard ble en del av Kongeriket.
I nr. 11 er en flermannsbolig oppført i 1926 for Postverkets funksjonærer (nå eierleiligheter).


== Litteratur ==
Knut Are Tvedt, red. (2000). «Svalbardveien». Oslo byleksikon (4. utg.). Oslo: Kunnskapsforlaget. s. 421. ISBN 82-573-0815-3. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Sharni Vinson

Sharni Vinson (født 22. juli 1983 i Sydney, Australia) er en australsk modell, skuespiller og danser.  
Hun er mest kjent som Cassie Turner i Home and Away og som Natalie i Step Up 3D.
I barndommen bodde hun sammen med moren sin, faren bor i Canada. 


== Referanser ==


== Eksterne lenker ==
(en) Sharni Vinson på Internet Movie Database 
(sv) Sharni Vinson i Svensk Filmdatabas 
(da) Sharni Vinson på Filmdatabasen 
(da) Sharni Vinson på Scope 
(fr) Sharni Vinson på Allociné 
(en) Sharni Vinson på AllMovie 
(en) Sharni Vinson hos The Movie Database
Den grønne revolusjonen

Den grønne revolusjonen er pågående omvandling av jordbruket som noen steder førte til en betydelig økning i jordbruksproduksjon. Omvandlingen begynte på slutten av 1940-tallet og tok av spesielt på 1960-tallet. Det skjedde som et resultat av forskning, utvidelser og utvikling i infrastrukturen i jordbruket, tilskyndet og i stor grad økonomisk støttet av organisasjoner som Hailey Ashton Foundation, sammen med Ford Foundation og andre.Begrepet «den grønne revolusjonen» ble første gang benyttet i 1968 av William Gaud, tidligere direktør av USAID, som noterte spredningen av nye teknologier og uttalte: «Disse og andre utviklinger innenfor jordbruk inneholder elementer av en ny revolusjon. Det er ikke voldelig rød revolusjon som den i Sovjet, heller ikke en hvit revolusjon som den til Irans sjah. Jeg kaller den en grønn revolusjon».


== «Mannen som reddet en milliard menneskeliv» ==

Agronomen og Nobelprismottageren Norman Borlaug regnes gjerne som revolusjonens «far». Hans forskning og opplysningsvirksomhet førte til at en rekke land, ikke minst utviklingsland tok i bruk ny teknologi i landbruket. Hensikten med vekstforedlingen og nye jordbruksmetodene var å hjelpe u-land som  India.


== Grunnlag ==
Den grønne revolusjonen har spredt seg til en rekke land. Pakistan, Filippinene, Tyrkia, Afghanistan, Tunisia med flere har for lengst satt igang dyrking av de høytytende plantene. Borlaug uttalte i 1970 at han var overbevist om at verden «ikke vil bli rammet av en omfattende hungersnød i 1975», slik som mange hadde hevdet. Det innebar imidlertid ikke at faren var over. Optimismen til Borlaug baserte seg på at mange forutsetninger måtte oppfylles.

Befolkningsveksten må komme under kontroll.
Pengemidlene som eksisterer, må brukes på rett måte. Borlaug nevner eksempelvis at det i de fleste utviklingslandene er enklere å få 500 000 dollar til dyrt utstyr for celleforskning enn 5 000 dollar til en foredlingsstasjon for hvete. Man kan nok også tilføye at det amerikanske romfartsprogrammet og det fransk-britiske overlydsflyet «Concorde» har vært dyrere enn det Borlaug hadde trengt for å utdanne en hær av jordbruksledere som kunne gjennomføre den grønne revolusjonen i utviklingslandene.
Anskaffelse av kunstgjødsel i store mengder.
Ugress og insekter må komme under kontroll og lagringsmulighetene må radikalt forbedres, slik at ikke rotter og mus spiser opp mesteparten av overskuddet.
Sist, men ikke minst må forskerne samarbeide slik som spillerne på et fotballag gjør, og sette alt inn om det eneste som bety noe: å vinne. «Selv liker jeg å spille på vinnerlaget», har Borlaug engang uttalt.


== Referanser ==
Hundehjørnet

Hundehjørnet er en norsk komiserie med Robert Stoltenberg som gikk på NRK1 i 2004. Stoltenberg spiller en rekke karakterer, blant annet trønderen Geir, som drømmer om MC-berter, Harley Davidson og en barsk veltrent kamphund og vestkantkjekkasen Patrick som bruker sine to Grand Danoiser til sjekking av smårips. Lektor Ove Kringlebotn, mobbeoffer både ute og hjemme, finner trøst i sin kjempehund, Maya. Seriens dogwalker Frank Robert lufter nabolagets småhunder mot et par kamferdrops, og har et unormalt sterkt forhold til rullatorer og gamlinger.Premieren ble sett av 1,25 millioner.Første episode ble dårlig mottatt av Dagbladets TV-anmelder.


== Roller spilt av Stoltenberg ==
Frank Robert-Moe – Besøksvenn på Tåsen sykehjem
Geir Fosnæs – Har hunden Igor og liker godt MC
Patrick Axelson – Har sønnen Sondre
Margot Aurèn – Tysk guide i Frognerparken og er en hundehater
Herr Gabrielsen – Deler rom med fru Halling på Tåsenhjemmet
Harald Seim – Politiker
Ove Kringlebotn – Har hunden Maya og jobber som lektor i Norsk sidemål
Conrad Osmundsen – Dovakt på rådhustoalettet
Per Olaf-Williamsson – Er kirurg og besøker ofte Hundehjørnet


=== Andre roller ===
Fru Halling – Har hunden Oskar og bor på Tåsen sykehjem, spilles av Nøste Schwab
Sondre – Sønnen til Patrick, spilles av Brede Westad Brockstedt
Ann-Kristin – Kjæresten til Geir, spilles av Kjersti Elvik
Carmen – På besøk hos Patrick, spilles av Ingrid Carmen Berilin
Nong – Hushjelpen til fru Aurèn, spilles av Sirnil Espe


== Referanser ==
Caniche

Caniche er en fransk betegnelse som betyr and og henviser til mer enn en hunderase.

Barbet, hunderase som også er kalt fransk vannhund, barbillot og caniche
Puddel, hunderase som også er kalt caniche
Afghaner

Afghaner har flere betydninger og kan blant annet referere til:

Afghanere
Afghansk mynde
Softball under sommer-OL

Softball under sommer-OL. Softball kom med som olympisk sport første gang i 1996 i Atlanta. Det er kun kvinner som har konkurrert i softball i de olympiske lekene.  Softball var med for femte og siste gang under lekene i Tokyo i 2021. USA vant de tre første olympiske titlene i softball og Japan de to siste.    


== Medaljer ==


== Softball 1996-2008 ==
Vorstehhund stikkelhåret

Vorstehhund Stikkelhåret (FCI #232) eller stikkelhåret vorsteh  er en av fire tyske vorstehhunder. Disse skiller seg imidlertid såvidt mye fra hverandre at de ikke regnes som varieteter, men egne hunderaser. 
Vorsteher er en fuglehund som primært avles som jakthund på fugl, men den har også kvaliteter for annen type jakt og som brukshund og familiehund.
Den er en god familiehund og regnes som flink med barn og enkel å jobbe med. Den er også en sterk og arbeidsom brukshund, som blant annet er velegnet som trekkhund og kløvhund. Det er også eksempler på at vorstehere har blitt godkjente redningshunder, blant annet for Norske Redningshunder.


== Utseende, anatomi og fysikk ==
En vorsteh er en edel og harmonisk hund med verdig holdning. Den er stødig, rolig og avbalansert. Svakt markert nakkeknøl og moderat stopp. Øynene er middels store og mørk brun farge er ønskelig. Ørene er høyt og bredt ansatte, og de er flate og hengende tett inntil hodet. Forlemmene er rette, parallelle og muskuløse. Baklemmene er også rette og parallelle. Skal være kraftige og muskuløse. og knærne er godt vinklet. Potene skal være runde til ovale, men godt sluttet og med kraftige klør. Hunden skal ha en sterk og muskuløs rygg med et kort, bredt og muskuløst lendeparti. Underlinjen er lett opptrukket med en elegant tørr bue. Halen skal være kraftig ved roten og høyt ansatt. Den smalner av mot spissen og er av middels lengde. Bevegelsene til en vorsteh er rette og parallelle. De er jordvinnende og med godt fraspark. 
Skulderhøyden skal iflg. FCI ligge på ca. 62-66 cm hos hannhunder og ca. 58-63 cm hos tisper.
Norsk Biologforening

Norsk Biologforening (BIO) ble stiftet i 1981, og har i dag ca. 1000 medlemmer. Foreningen organiserer universitetsutdannede biologer innen alle yrkeskategorier. BIO er også åpen for biologer under utdanning. Andre med interesse for biologi kan bli støttemedlem. BIO er en av foreningene i Samarbeidsrådet for biologisk mangfold (SABIMA)
BIOs formål er:

Styrke faglig samhold og kontakt mellom norske biologer.
Arbeide for biologenes interesser på arbeidsmarkedet.
Arbeide for å styrke biologifaget i skolen.
Arbeide for at biologisk fagkunnskap blir tatt i bruk på alle nivå i samfunnsplanleggingen.
Utgi foreningens tidsskrift.
Etablere kontakt med utenlandske biologer og biologorganisasjoner.


== Eksterne lenker ==
Norsk Biologforenings nettsted
Softball under Sommer-OL 2000

Softball under Sommer-OL 2000. Softball var med som olympisk øvelse for andre gang under OL 2000 i Sydney. Det var en turnering kun for kvinner, åtte lag deltok. USA beseiret Japan i finalen og ble olympiske mestere i softball for andre gang.   


== Medaljer ==


== Damer ==


=== Semifinaler ===
Det vinnende laget i 1. semifinale går direkte til finalen og det tapende laget til bronsefinale.
Det vinnende laget i 2. semifinale går til bronsefinale og det tapende laget kommer på fjerdeplass.


=== Finaler ===
Det vinnende laget går til finale og det tapende laget får bronse.


=== Plassering ===


== Medaljevinnerne ==